તેમણે કોંગ્રેસ પર આરોપ લગાવતા કહ્યું કે ’કોંગ્રેસે લોકોનાં મનમાં એવો ડર બેસાડી દીધો હતો કે જો ભાજપ સત્તા પર આવશે તો મુસ્લમાનોને મારી નાખશે, દલિતોને હેરાન કરશે. મોદીએ કહ્યું કે જેમણે લોકતંત્રને જેલમાં બંધ કરી દીધું હતું તે જ લોકો આજે એવો ડર ફેલાવી રહ્યાં છે કે મોદી ભારતાનાં સંવિધાનનો નાશ કરી દેશે.’ અંતમાં વડાપ્રધાન મોદીએ ’લોકતંત્ર અમર રહો’નાં નારા લગાવ્યા અને દેશવાસીઓને લોકતંત્ર પર ભરોસો રાખવા માટે કહ્યું. તમને જણાવી દઈએ કે ઈમરજન્સી પર ભાજપ ’બ્લેક ડે’ મનાવી રહ્યું છે. આ કાર્યક્રમને ’ઈમરજન્સી: લોકતંત્ર પર આઘાત’ નામ આપવામાં આવ્યું છે. ઈમરજન્સી સામે જે લોકોએ લડત આપી છે તે દરેક વ્યક્તિનો વડાપ્રધાન મોદીએ આભાર માન્યો.